**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 ir ierobežojis ekonomiskās attīstības iespējas, kas atstājušas negatīvu ietekmi uz tautsaimniecību kopumā. Saskaņā ar Covid-19 infekcijas izplatības seku pārvarēšanas likuma 24. pantu Ministru kabinets pēc pamatota ministriju pieprasījuma var pieņemt lēmumu par ar Covid-19 izplatību saistītā valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu to realizēšanai no valsts budžeta programmas 02.00.00 “Līdzekļi neparedzētiem gadījumiem”.  1. No 2020. gada 1. janvāra Būvniecības valsts kontroles birojs (turpmāk – BVKB) pilda enerģētikas politikas uzraudzības un kontroles funkciju. Lai nodrošinātu efektīvu un kvalitatīvu funkciju izpildi, tai skaitā būtiski mazinot administratīvo slogu un Covid-19 izplatības iespējas, BVKB nepieciešams izstrādāt Energoresursu informācijas sistēmu (ERIS), kas ļautu komersantam un birojam veikt tam uzliktos pienākumus iesniedzot dokumentāciju un informāciju attālināti.  Energoresursu informācijas sistēmas ietvaros tiks izstrādāts sistēmas centrālais kodols, datu noliktava un sistēmas portālu sadaļas, kuras nodrošinās vizuālo darbu ar sistēmu: iestādēm, komersantiem un fiziskām personām ārējā portālā, uzraudzības un kontroles funkciju veicējiem – iekšējā portālā. Sistēmā tiks digitalizēta energoefektivitātes uzraudzības un kontroles funkcija un izveidots Energoefektivitātes modulis, kuru izmantos 2000 komersanti, galvenokārt lielie elektroenerģijas patērētāji, kas ievieš visdažādākos pasākumus energoefektivitātes jomā.  Pāreja uz digitālo procesu un attālināto darbu mazinās Covid-19 inficēšanas riskus, kā arī:  - tiks radītas iespējas visas nepieciešamās darbības veikt attālināti,  - samazināsies administratīvais slogs,  - samazināsies papīra dokumentu lietošanas apjoms un ar to saistītie izdevumi,  - samazināsies konsultāciju sniegšana klātienē, jautājumi tiks risināti operatīvāk.  Projekta īstenošanas darbietilpības vērtējums ir 6500 cilvēkstundas/812,5 cilvēkdienas. Kopējās Energoresursu informācijas sistēma (ERIS) projekta izmaksas ir plānotas 260 000 *euro* apmērā.  Sakarā ar Covid-19 izplatības iespējamību ir būtiski digitalizēt energoefektivitātes monitoringa sistēmu, automatizējot daļu no procesiem, lai minimizētu kontaktu starp iesaistītājām pusēm.  2. Lai nodrošinātu attālinātu darbu un nomainītu morāli un fiziski novecojušus stacionāros datorus, kuri ir vecāki vismaz par 5 gadiem, nepieciešams iegadāties portatīvos datorus. Datorus ir plānots nomainīt tikai daļai no nodarbinātajiem, veicot nomaiņu pakāpeniski, t.sk.:  - Konkurences padomei 11 datorus;  - BVKB 41 dators;  - Ekonomikas ministrijai 26 datori.  Ņemot vērā nomaiņai plānoto datoru kalpošanas laiku, kas pārsniedz 5 un vairākus gadus, šo datoru ātrdarbība ir ievērojami zema, kas rada problēmas, ka vienlaicīgi nevar atvērt vairākas informācijas sistēmas, programmatūras vai dokumentus. Būtiski ir nodrošināt, lai saziņa attālinātajās konsultācijās vai sanāksmēs, tai skaitā attālinātās apmācības, noritētu efektīvi un operatīvi.  BVKB 2014.gadā ir iegādāta datortehnika, kura uz šo brīdi ir morāli un fiziski novecojusi, tai ir nepieciešama nomaiņa, lai turpinātu nodrošināt BVKB noteikto funkciju izpildes kvalitāti un nepārtrauktību. Nodarbināto pilnvērtīga tiešo darba pienākumu veikšana ir saistīta ar esošo informācijas sistēmu, dokumentu un datu nesēju izmantošanu darba pienākumu veikšanā, kā piemēram: būvniecības informācijas sistēma, JAMA – kļūdu un pieteikumu sistēma, dokumentu aprites sistēma, grāmatvedības sistēma, apjomīgu Excel failu apstrāde u.c., kas ir būtiski, kad tiek nodrošinātas uzraudzības funkcijas (pārbaudes, konsultāciju sniegšana, datu un informācijas apstrāde, apmācības).  Covid-19 ārkārtas situācijas laikā pierādījās, ka darbinieki, kuri ir nodrošināti ar darba portatīvajiem datoriem, spēj attālināti daudz efektīvāk organizēt uzdoto uzdevumu izpildi pretstatā tiem darbiniekiem, kuriem bija stacionārie datori.  Jauna datortehnika nodrošinās darba uzdevuma izpildes kvalitāti, kas atstās pozitīvu ietekmi uz Ekonomikas ministrijas resora funkciju izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Konkurences padome un Būvniecības valsts kontroles birojs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 346 970 | 0 | 0 | 0 | 0 | 0 |
| 2.1. valsts pamatbudžets | 0 | 346 970 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -346 970 | 0 | 0 | 0 | 0 | 0 |
| 3.1. valsts pamatbudžets | 0 | -346 970 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +346 970 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Energoresursu informācijas sistēmas (ERIS) izstrādei un pilnveidošanai nepieciešams finansējums 260 000 *euro* apmērā izdevumiem pamatkapitāla veidošanai, t.sk.:  - 160 000 euro sistēmas centrālā kodola izstrādei (Datu noliktava, sistēmas portāli (iekšējais un ārējais), platforma (WSO2), saskarnes);  - 100 000 euro sistēmas energoefektivitātes moduļa izstrādei.  Savukārt plānotais projekta realizācijas darbietilpības vērtējums ir 6500 cilvēkstundas/812,5 cilvēkdienas, jeb 40 eiro/h.  Plānots produkcijā nodot funkcionējošu sistēmas ietvaru un energoefektivitātes moduli ar tā darbībai nepieciešamajām saskarnēm, kas nodrošinās enerģētikas sfēras energoefektivitātes sadaļas digitalizāciju un potenciālu attīstīt pārējo enerģētikas sfēru digitalizāciju.  2. Nepieciešams iegādāties 78 portatīvos datorus: 78 x 1 115 *euro* = 86 970 *euro*, t.sk.:  Konkurences padomei 11 datorus, Būvniecības valsts kontroles birojam 41 datoru un Ekonomikas ministrijai 26 datorus. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Finansējums tiks pārdalīts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” atbilstoši faktiski nepieciešamajam apmēram. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Konkurences padome un Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis